شه‌فه‌ق نيوز/ وه‌زاره‌ت كووچ و كووچبه‌ره‌يل پيشوازى له‌ خيزانيگ عراقى كرد ك له‌ كه‌مپ ئه‌لروكبان له‌ناو خاك سورياو له‌ڕێ ته‌ياره‌خانه‌ى ناوده‌وڵه‌تى به‌غداوه‌ گله‌وخوارد ئه‌را عراق.
له‌و باوه‌ته‌و، ئه‌حمه‌د ره‌حيم حه‌سه‌ن وه‌ڕيه‌وبه‌ر به‌ش كووچ ده‌ره‌كى له‌ به‌ياننامه‌يگ ئه‌را شه‌فه‌ق نيوز وت: ليژنه‌ى پيشوازيكه‌ر له‌ گله‌وخوه‌ره‌يل له‌ وه‌زاره‌ته‌گه‌ پيشوازى له‌ خيزانيگ عراقى كردگه‌ ك 12 كه‌س بوينه‌ له‌ ته‌ياره‌خانه‌ى ناوده‌وڵه‌تى به‌غدا دوياى هه‌ماهه‌نگى وه‌ل وه‌زاره‌ت خارجيه‌و باڵيۆزخانه‌ى عراقى له‌ سوريا.
جى باسه‌، ره‌حيم هه‌ميش وت: وه‌زير رينمايى ئه‌وه‌ داگه‌ گرنگى بدريه‌ێده‌ پيشوازيكردن و ئاسانكارى له‌وه‌رگرتن رێ وشوونه‌يل ره‌سين خيزانه‌يل له‌ ته‌ياره‌خانه‌ى ناوده‌وڵه‌تى به‌غدا و جيوازكردنيان ئه‌را شوون نيشته‌جێ خوه‌يان له‌ شار حسێبه‌ له‌ پاريزگاى ئه‌نبار.
